Na temelju članka 277. Zakona o trgovačkim društvima ("Narodne novine" br. 111-1993., 34-1999., 52-2000., 118-2003., 107-2007., 146-2008 i 137-2009.), te Odluke o sazivu Glavne skupštine PODRAVKE d.d., Koprivnica od 12. srpnja 2010. godine, Uprava PODRAVKE d.d. objavljuje ovaj

**P O Z I V**

**za Glavnu skupštinu PODRAVKE d.d., Koprivnica**

1. Saziva se **GLAVNA SKUPŠTINA PODRAVKE d.d., Koprivnica**

**za dan 31. kolovoza 2010. (utorak) u 12,00 sati**

**u velikoj dvorani u prizemlju poslovne sedmokatnice**

**PODRAVKE d.d. u Koprivnici, Ulica A. Starčevića 32.**

1. Utvrđuje se i objavljuje sljedeći

**DNEVNI RED GLAVNE SKUPŠTINE:**

1. Otvaranje Glavne skupštine, utvrđivanje nazočnih i zastupanih dioničara, te njihovih zastupnika;
2. Izvješće Nadzornog odbora o obavljenom nadzoru vođenja poslova PODRAVKE d.d. u 2009. godini, Godišnja financijska izvješća Podravke d.d. i godišnja konsolidirana financijska izvješća Grupe Podravka za poslovnu 2009. godinu s izvješćima i mišljenjima ovlaštenih revizora, te Godišnje izvješće Uprave PODRAVKE d.d. o poslovanju Grupe Podravka i o stanju Društva za poslovnu 2009. godinu;
3. Donošenje odluke o pokriću gubitka za poslovnu 2009. godinu;
4. Davanje razrješnice članovima Uprave PODRAVKE d.d.;
5. Davanje razrješnice članovima Nadzornog odbora PODRAVKE d.d.;
6. Donošenje odluke o izmjenama i dopunama Statuta PODRAVKE d.d. KOPRIVNICA;
7. Donošenje odluke o opozivu članova Nadzornog odbora PODRAVKE d.d.;
8. Donošenje odluke o izboru članova Nadzornog odbora PODRAVKE d.d.;
9. Donošenje odluke o imenovanju revizora PODRAVKE d.d. za poslovnu 2010. godinu i utvrđivanju naknade za rad.
10. Temeljni kapital Društva podijeljen je na 5.420.003 redovnih dionica, pojedinačnog nominalnog iznosa od 300,00 kuna, koje se u Depozitoriju Središnjeg klirinškog depozitarnog društva vode pod oznakom PODR-R-A. Svaka redovna dionica daje pravo na jedan glas u Glavnoj skupštini. Pravo sudjelovanja u radu Glavne skupštine i ostvarivanja prava glasa (1 dionica = 1 glas) imaju svi dioničari

PODRAVKE d.d. koji su upisani u Depozitoriju Središnjeg klirinškog depozitarnog društva i koji do 24. kolovoza 2010. godine u 16,00 sati prijave Uredu Uprave Društva namjeru svojeg sudjelovanja u radu Glavne skupštine na način utvrđen ovom Odlukom.

1. Sudjelovanje i pravo glasa dioničar može ostvariti osobno ili putem punomoćnika. Punomoć za sudjelovanje i ostvarivanje prava glasa u Glavnoj skupštini daje se u pisanom obliku na obrascu punomoći koji se dostavlja svim dioničarima.

Dioničare mogu zastupati punomoćnici na temelju valjane pisane punomoći koju izdaje dioničar, odnosno u ime dioničara koji je pravna osoba, osoba ovlaštena za zastupanje, u skladu s odredbama članka 29. Statuta PODRAVKE d.d. Koprivnica.

1. Dioničari PODRAVKE d.d., zastupnici dioničara i punomoćnici dioničara, dužni su najkasnije do 24. kolovoza 2010. godine do 16,00 sati (šest dana prije održavanja Glavne skupštine) prijaviti namjeru svojeg sudjelovanja i ostvarivanja prava glasa u Glavnoj skupštini u pisanom obliku na adresu:

**PODRAVKA d.d.**

**Ured Uprave**

**Ulica Ante Starčevića 32**

**48000 KOPRIVNICA**

U prijavi je (da bi bila valjana) potrebno navesti, odnosno uz prijavu priložiti:

**a) Dioničari – fizičke osobe:**

* ime i prezime, adresu prebivališta, OIB i broj dionica kojih je imatelj (broj glasova u Skupštini);

**b) Punomoćnici dioničara – fizičkih osoba:**

b/1. **Punomoćnici – fizičke osobe**:

* ime i prezime, adresu prebivališta i ukupan broj dionica (broj glasova u Skupštini) za koje je opunomoćen,
* u privitku prijave: pojedinačne punomoći dioničara na dostavljenom obrascu;

b/2. **Punomoćnici – pravne osobe**:

* tvrtka odnosno naziv pravne osobe, sjedište i adresa, te ukupan broj dionica (broj glasova u Skupštini) koje zastupa,
* preslika izvatka iz sudskog odnosno drugog registra o upisu osoba ovlaštenih za zastupanje pravne osobe ne starijeg od 30 dana,

- u privitku prijave: pojedinačne punomoći dioničara u pisanom obliku koje sadrže: ime prezime dioničara, adresu odnosno sjedište, OIB i broj dionica kojih je imatelj, a ako je dioničar pravna osoba u privitku se dostavlja i preslika izvatka iz sudskog odnosno drugog registra u koji je upisana pravna osoba ili druga javna isprava iz koje je vidljivo da je punomoć potpisala osoba koja je po zakonu ovlaštena zastupati tu pravnu osobu ne stariji od 30 dana;

**c) Dioničari – pravne osobe:**

* tvrtka odnosno naziv pravne osobe, sjedište i adresa, OIB i broj dionica (broj glasova u Skupštini),
* preslika izvatka iz sudskog odnosno drugog registra o upisu osoba ovlaštenih za zastupanje te pravne osobe ne starijeg od 30 dana,
* punomoć za zastupanje punomoćnika pravne osobe (ako pravnu osobu ne zastupa osoba ovlaštena za zastupanje prema odredbama zakona).

1. Prijava za sudjelovanje na Glavnoj skupštini te punomoći kao i svi prilozi moraju biti na hrvatskom jeziku, a ako su na stranom jeziku treba im biti priložen prijevod na hrvatski jezik od ovlaštenog sudskog tumača.

Dioničari, zastupnici i punomoćnici dioničara koji ne ispune obveze urednog prijavljivanja u radu Glavne skupštine u skladu s ovom Odlukom, neće imati pravo sudjelovanja i odlučivanja u Glavnoj skupštini PODRAVKE d.d.

1. Prema odredbi članka 29. stavka 4. Statuta PODRAVKE d.d. Koprivnica dioničari, njihovi punomoćnici i zastupnici sami snose troškove sudjelovanja u radu Glavne skupštine.
2. Ova Odluka i prijedlozi odluka koje Glavnoj skupštini predlažu Uprava i Nadzorni odbor PODRAVKE d.d. objavit će se u "Narodnim novinama", HINA-i te na internet stranicama PODRAVKE d.d. Svi relevantni podaci i isprave koji se odnose na dnevni red Glavne skupštine PODRAVKE d.d. bit će na raspolaganju dioničarima u sjedištu PODRAVKE d.d., na recepciji poslovne sedmokatnice svakog radnog dana u vremenu od 10,00 do 13,00 sati, te na internet stranicama PODRAVKE d.d. od dana javne objave ove Odluke.
3. Dioničari koji zajedno imaju udjele u visini od 5% temeljnog kapitala Društva mogu u pisanom obliku zahtijevati da se neki predmet stavi na dnevni red Glavne skupštine. Navedeni zahtjev, zajedno s obrazloženjem i prijedlogom odluke, Društvo mora primiti najmanje 30 dana prije održavanja Glavne skupštine, odnosno zaključno s danom 31. srpnja 2010. godine.

Svaki je dioničar ovlašten podnijeti protuprijedlog na prijedlog odluke Uprave i Nadzornog odbora po točkama dnevnog reda i dostaviti ga Društvu najmanje 14 dana prije dana održavanja Glavne skupštine, odnosno zaključno s danom 16. kolovoza 2010. Propuštanje ovog roka nema za posljedicu gubitak prava na stavljanje protuprijedloga na Glavnoj skupštini.

Obveza je Uprave na zahtjev svakog dioničara na Glavnoj skupštini dati obavještenja o poslovima Društva, ako je to potrebno za prosudbu pitanja koja su na dnevnom redu.

1. Pozivaju se sudionici da dođu na recepciju poslovne sedmokatnice PODRAVKE d.d. dva sata prije zakazanog početka Glavne skupštine, radi pravodobnog popisa sudionika i podjele materijala za sudjelovanje u radu Glavne skupštine.

U radu Glavne skupštine isključuje se javnost.

1. Ako na sazvanoj Glavnoj skupštini dana 31. kolovoza 2010. godine ne bude kvoruma koji je određen člankom 30. Statuta PODRAVKE d.d. Koprivnica, naredna Glavna skupština održat će se dana 07. rujna 2010. godine u 12,00 sati na istome mjestu i s istim dnevnim redom. Ta Glavna skupština će se održati i pravovaljano odlučivati bez obzira na broj prisutnih i zastupljenih dioničara.

**PRIJEDLOZI ODLUKA GLAVNE SKUPŠTINE PODRAVKE d.d.**

**Uprava i Nadzorni odbor PODRAVKE d.d. predlažu Glavnoj skupštini PODRAVKE d.d. donošenje sljedećih odluka (točke 3, 4, 5, 6 i 7):**

**Točka 3. dnevnog reda:**

I.

Gubitak Podravke d.d. iskazan u financijskim izvještajima Podravke d.d. za poslovnu 2009. godinu iznosi 332.598.585,71 kn.

Ostvareni gubitak prenosi se u naredno razdoblje.

II.

Ovaj Prijedlog odluke upućuje se Glavnoj skupštini na donošenje.

**Točka 4. dnevnog reda:**

I.

Utvrđuje se da je u poslovnoj 2009. godini Uprava PODRAVKE d.d. djelovala u sljedećem sastavu:

Zdravko Šestak – predsjednik Uprave, Josip Pavlović i Saša Romac - članovi Uprave u razdoblju od 01.01.-18.11.2009. godine,

Miroslav Vitković – zamjenik predsjednika Uprave u razdoblju od 01.01.-16.12.2009. i predsjednik Uprave u razdoblju od 16.12.-31.12.2009. godine,

Marin Pucar – član Uprave u razdoblju od 01.01.-31.12.2009. godine,

Krunoslav Bešvir i Lidija Kljajić – članovi Uprave u razdoblju od 23.10.-31.12.2009. godine, te

Vuljak Branko – član Nadzornog odbora PODRAVKE d.d. u svojstvu zamjenika članova Uprave u razdoblju od 23.10.-18.11.2009. i zamjenika člana Uprave u razdoblju od 18.11.-31.12.2009. godine.

II.

Sukladno točki I. ove Odluke utvrđuje se kako slijedi:

1. Ne daje se razrješnica Šestak Zdravku kojom se ne odobrava kako je vodio društvo PODRAVKA d.d. u 2009. godini.

2. Ne daje se razrješnica Pavlović Josipu kojom se ne odobrava kako je vodio društvo PODRAVKA d.d. u 2009. godini.

3. Ne daje se razrješnica Romac Saši kojom se ne odobrava kako je vodio društvo PODRAVKA d.d. u 2009. godini.

4. Daje se razrješnica Vitković Miroslavu kojom se odobrava kako je vodio društvo PODRAVKA d.d. u 2009. godini.

5. Daje se razrješnica Pucar Marinu kojom se odobrava kako je vodio društvo PODRAVKA d.d. u 2009. godini.

6. Daje se razrješnica Bešvir Krunoslavu kojom se odobrava kako je vodio društvo PODRAVKA d.d. u 2009. godini.

7. Daje se razrješnica Kljajić Lidiji kojom se odobrava kako je vodila društvo PODRAVKA d.d. u 2009. godini.

8. Daje se razrješnica Vuljak Branku kojom se odobrava kako je vodio društvo PODRAVKA d.d. u 2009. godini.

III.

Ova Odluka stupa na snagu danom donošenja na Glavnoj skupštini PODRAVKE d.d.

**Točka 5. dnevnog reda:**

I.

Utvrđuje se da je u 2009. godini Nadzorni odbor PODRAVKE d.d. djelovao u sljedećem sastavu:

Darko Marinac – predsjednik Nadzornog odbora u razdoblju od 01.01.-14.09.2009. godine,

Ljubo Jurčić – član Nadzornog odbora u razdoblju od 04.-18.11.2009. i predsjednik Nadzornog odbora u razdoblju od 18.11.-31.12.2009. godine,

Ksenija Horvat – zamjenica predsjednika Nadzornog odbora u razdoblju od 01.01.-31.12.2009. godine,

Karmen Antolić, Nikola Gregur, Dražen Sačer i Dubravko Štimac – članovi Nadzornog odbora u razdoblju od 01.01.-31.12.2009. godine,

Boris Hmelina, Franjo Maletić i Branko Vuljak – članovi Nadzornog odbora u razdoblju od 01.01.-23.10.2009. godine,

Miljenko Javorović – član Nadzornog odbora u razdoblju od 23.10.-31.12.2009. godine,

Damir Kovačić – član Nadzornog odbora u razdoblju od 01.01.-19.11.2009. godine, te

Darko Tipurić – član Nadzornog odbora u razdoblju od 22.07.-31.12.2009. godine.

II.

Sukladno točki I. ove Odluke utvrđuje se kako slijedi:

1. Ne daje se razrješnica Marinac Darku kojom se ne odobrava rad i obavljeni nadzor vođenja poslova društva PODRAVKA d.d. u 2009. godini.

2. Daje se razrješnica Jurčić Ljubi kojom se odobrava rad i obavljeni nadzor vođenja poslova društva PODRAVKA d.d. u 2009. godini.

3. Daje se razrješnica Horvat Kseniji kojom se odobrava rad i obavljeni nadzor vođenja poslova društva PODRAVKA d.d. u 2009. godini.

4. Daje se razrješnica Antolić Karmen kojom se odobrava rad i obavljeni nadzor vođenja poslova društva PODRAVKA d.d. u 2009. godini.

5. Daje se razrješnica Gregur Nikoli kojom se odobrava rad i obavljeni nadzor vođenja poslova društva PODRAVKA d.d. u 2009. godini.

6. Daje se razrješnica Sačer Draženu kojom se odobrava rad i obavljeni nadzor vođenja poslova društva PODRAVKA d.d. u 2009. godini.

7. Daje se razrješnica Štimac Dubravku kojom se odobrava rad i obavljeni nadzor vođenja poslova društva PODRAVKA d.d. u 2009. godini.

8. Daje se razrješnica Hmelina Borisu kojom se odobrava rad i obavljeni nadzor vođenja poslova društva PODRAVKA d.d. u 2009. godini.

9. Daje se razrješnica Maletić Franji kojom se odobrava rad i obavljeni nadzor vođenja poslova društva PODRAVKA d.d. u 2009. godini.

10. Daje se razrješnica Vuljak Branku kojom se odobrava rad i obavljeni nadzor vođenja poslova društva PODRAVKA d.d. u 2009. godini.

11. Daje se razrješnica Javorović Miljenku kojom se odobrava rad i obavljeni nadzor vođenja poslova društva PODRAVKA d.d. u 2009. godini.

12. Daje se razrješnica Kovačić Damiru kojom se odobrava rad i obavljeni nadzor vođenja poslova društva PODRAVKA d.d. u 2009. godini.

13. Daje se razrješnica Tipurić Darku kojom se odobrava rad i obavljeni nadzor vođenja poslova društva PODRAVKA d.d. u 2009. godini.

III.

Ova Odluka stupa na snagu danom donošenja na Glavnoj skupštini PODRAVKE d.d.

**Točka 6. dnevnog reda:**

I. Statut Podravke d.d. Koprivnica mijenja se i dopunjuje na način kako slijedi.

II. U članku 2. st. 1.brišu se riječi „nanovo se“ te se iza riječi „uređuju“ dodaje riječ „se“.

Članak 12. st. 1 mijenja se i glasi:

„Podaci i priopćenja Društva objavljuju se na internetskim stranicama Društva. Poziv za Glavnu skupštinu zajedno s prijedlogom odluka objavljuje se na internetskim stranicama Društva i u Narodnim novinama Republike Hrvatske“.

U članku 15. mijenja se naslov tako da glasi:

„Središnje klirinško depozitarno društvo“

U članku 15. st. 1. naziv „Središnja depozitarna agencija“ mijenja se u „Središnje klirinško depozitarno društvo d.d. (u daljnjem tekstu: SKDD.“

U daljnjem tekstu Statuta naziv „Središnja depozitarna agencija“, „Agencija“ i „SDA“ u bilo kojem padežu mijenjaju se u „SKDD“ u odgovarajućem padežu.

U članku 19. st. 1. dodaje se:

„…a najviše na vrijeme od pet godina uz mogućnost ponovnog imenovanja“.

U članku 25. st. 1. broj i riječi „11 (jedanaest)“ zamjenjuju se sa „9 (devet)“.

U članku 26. st. 1. broj i riječi „8 (osam)“ zamjenjuju se sa „6 (šest)“.

U članku 29. st. 3. riječi „sedmi dan“ zamjenjuje se s „šest dana“ te se dodaje nova rečenica koja glasi:

„U taj rok se ne uračunava dan prispijeća prijave Društvu“.

III. Sve ostale odredbe Statuta ostaju nepromijenjene.

IV. Ova odluka o izmjenama i dopunama Statuta stupa na snagu i primjenjuje se danom upisa u registar trgovačkog suda u Bjelovaru.

V. Ovlašćuje se Nadzorni odbor da utvrdi pročišćeni tekst Statuta u skladu s ovom Odlukom o izmjenama i dopunama Statuta.

**Točka 7. dnevnog reda:**

1. Opozivaju se iz Nadzornog odbora PODRAVKE d.d. sljedeći članovi:
2. DARKO TIPURIĆ, iz Zagreba, Kraljevićeva 6, prof. dr. sc., (rođen 08. 03.1966., broj osobne iskaznice: 15071990) i
3. BRANKO VULJAK, iz Đelekovca, Mihovila Pavleka Miškine 94, diplomirani inženjer elektrotehnike, (rođen 28.08.1955., broj osobne iskaznice: 15614280).
4. Mandat opozvanim članovima Nadzornog odbora iz točke I. ovog Prijedloga Odluke prestaje s danom upisa izmjena i dopuna Statuta PODRAVKE d.d., KOPRIVNICA u registar Trgovačkog suda u Bjelovaru.

**Nadzorni odbor PODRAVKE d.d. predlaže Glavnoj skupštini PODRAVKE d.d. donošenje sljedećih odluka (točke 8 i 9):**

**Točka 8. dnevnog reda:**

1. Za članove Nadzornog odbora PODRAVKE d.d. na vrijeme od 4 (četiri) godine izabiru se:
2. DUBRAVKO ŠTIMAC, iz Zagreba, Veslačka 2, diplomirani ekonomist, (rođen 16.01.1966., OIB: 40402971482),
3. DINKO NOVOSELEC, iz Zagreba, Josipa Pupačića 2, diplomirani inženjer matematike, (rođen 25.06.1968., OIB: 35751455327),
4. PETAR VLAIĆ, iz Zagreba, Ljubijska 85, diplomirani inženjer elektrotehnike, (rođen 19.07.1967., OIB: 95645311308),
5. PETAR MILADIN, iz Zagreba, Zelengaj 77, doktor pravnih znanosti, (rođen 04.06.1973, OIB: 88899511525).
6. Mandat izabranim članovima Nadzornog odbora iz točke I. ovog Prijedloga Odluke počinje teći s danom upisa izmjena i dopuna Statuta PODRAVKE d.d., KOPRIVNICA u registar Trgovačkog suda u Bjelovaru.

**Točka 9. dnevnog reda:**

1. Za obavljanje revizije financijskih izvješća matičnog društva PODRAVKA prehrambena industrija d.d. Koprivnica i njezinih povezanih (ovisnih) društava, te za reviziju konsolidiranih financijskih izvješća grupe PODRAVKA za poslovnu 2010. godinu imenuje se ovlaštena revizorska tvrtka:

## DELOITTE d.o.o.

## sa sjedištem u Zagrebu, Radnička cesta 80/VI.

1. Uprava PODRAVKE d.d. ovlaštena je sklapati odgovarajuće ugovore o reviziji s revizorskom tvrtkom iz prethodne točke, te utvrditi naknadu za njen rad.

**IZVJEŠĆE NADZORNOG ODBORA PODRAVKE d.d.**

**O OBAVLJENOM NADZORU VOĐENJA POSLOVA**

**PODRAVKE d.d. U 2009. GODINI**

Ovo Izvješće obuhvaća razdoblje od 1. siječnja 2009. godine do 31. prosinca 2009. godine.

Nadzorni odbor Podravke d.d. (u daljnjem tekstu: Nadzorni odbor), sukladno ovlaštenjima utvrđenim odredbama Zakona o trgovačkim društvima, Statutom Podravke d.d. i Poslovnikom o radu Nadzornog odbora kontinuirano je nadzirao vođenje poslova Podravke d.d. tijekom 2009. godine, donoseći odluke i zaključke na jedanaest sjednica koliko ih je održano tijekom 2009. godine.

Nadzirući vođenje poslova Podravke d.d. Nadzorni odbor je tijekom 2009. godine raspravio mnoga pitanja vezana uz poslovanje Podravke d.d. i njenih ovisnih društava.

Nadzorni odbor osnovao je jedan odbor i to Odbor za reviziju nagrađivanje i imenovanje. U 2009. godini Odbor za reviziju, nagrađivanje i imenovanje održao je

jednu sjednicu. Dana 23. listopada 2009. godine Nadzorni odbor donio je Odluku o imenovanju Odbora za reviziju, a kojom Odlukom je izvan snage stavljena Odluka o imenovanju Odbora za reviziju, nagrađivanje i imenovanje.

Sastav Nadzornog odbora Podravke d.d. mijenjao se tijekom 2009. godine kako slijedi:

U razdoblju od 01. siječnja do 22. srpnja 2009. Nadzorni odbor radio je u sastavu: Darko Marinac – predsjednik, Ksenija Horvat – zamjenica predsjednika, Karmen Antolić, Nikola Gregur, Boris Hmelina, Damir Kovačić, Franjo Maletić, Dražen Sačer, Dubravko Štimac i Branko Vuljak – članovi Nadzornog odbora.

U razdoblju od 22. srpnja do 14. rujna 2009. Nadzorni odbor radio je u sastavu: Darko Marinac – predsjednik, Ksenija Horvat – zamjenica predsjednika, Karmen Antolić, Nikola Gregur, Boris Hmelina, Damir Kovačić, Franjo Maletić, Dražen Sačer, Dubravko Štimac, Branko Vuljak i Darko Tipurić – članovi Nadzornog odbora.

U razdoblju od 14. rujna do 23. listopada 2009. (zbog ostavke predsjednika Nadzornog odbora) Nadzorni odbor radio je u sastavu: Ksenija Horvat – zamjenica predsjednika, Karmen Antolić, Nikola Gregur, Boris Hmelina, Damir Kovačić, Franjo Maletić, Dražen Sačer, Dubravko Štimac, Branko Vuljak i Darko Tipurić – članovi Nadzornog odbora.

U razdoblju od 23. listopada do 04. studenoga 2009. Nadzorni odbor djelovao je u sastavu: Ksenija Horvat – zamjenica predsjednika, Karmen Antolić, Nikola Gregur, Miljenko Javorović, Damir Kovačić, Dražen Sačer, Dubravko Štimac i Darko Tipurić – članovi Nadzornog odbora.

Podravka d.d. je temeljem Odluke Hrvatskog sabora od 30. listopada 2009. utvrđena kao trgovačko društvo od posebnog interesa u Republici Hrvatskoj (NN br. 132/09) koja je stupila na snagu s danom 04. studenoga 2009. godine.

U razdoblju od 04. do 18. studenoga 2009. Nadzorni odbor radio u sastavu: Ksenija Horvat – zamjenica predsjednika, Karmen Antolić, Nikola Gregur, Miljenko Javorović, Ljubo Jurčić, Damir Kovačić, Dražen Sačer, Dubravko Štimac i Darko Tipurić – članovi Nadzornog odbora.

Dana 18. studenoga 2009. za predsjednika Nadzornog odbora izabran je prof. dr. sc. Ljubo Jurčić.

U razdoblju od 18. studenoga do 31. prosinca 2009. (zbog ostavke jednog člana Nadzornog odbora) Nadzorni odbor je radio u sastavu: Ljubo Jurčić – predsjednik, Ksenija Horvat – zamjenica predsjednika, Karmen Antolić, Nikola Gregur, Miljenko Javorović, Dražen Sačer, Dubravko Štimac i Darko Tipurić – članovi Nadzornog odbora.

Uvidom u vođenje poslova Podravke d.d. Nadzorni odbor utvrdio je da su uočene određene nepravilnosti u poslovanju koje su predmet istražnih radnji državnih tijela, te slijedom istih i financijski rizici na teret poslovanja koji su generirali gubitak u 2009. godini, a koje je revizor konstatirao i upozorio u svojim bilješkama uz Godišnja financijska izvješća Podravke d.d. Izuzev toga, u ostalom dijelu koje se ne odnosi na uočene nepravilnosti, Nadzorni odbor je utvrdio da je Podravka d.d. u 2009. godini poslovala u skladu sa zakonima, aktima Podravke d.d. i odlukama Glavne Skupštine.

Nadzorni odbor je pregledao izvješće revizora Deloitte d.o.o. Zagreb, Radnička cesta 80, koji je ispitao financijska izvješća Podravke d.d. i njenih ovisnih društava za godinu koja je završila 31. prosinca 2009. (konsolidirana izvješća Grupe Podravka) te prihvaća podneseno izvješće revizora.

Nadzorni odbor je nakon pregleda Godišnjeg izvješća o poslovanju Podravke d.d. i njenih ovisnih društava i o stanju društva za poslovnu 2009. godinu koje mu je podnijela Uprava Podravke d.d. utvrdio da su godišnja financijska izvješća Podravke d.d. i njenih ovisnih društava (konsolidirana izvješća Grupe Podravka) za godinu koja je završila 31. prosinca 2009. sačinjena u skladu sa stanjem u poslovnim knjigama Podravke d.d. i njenih ovisnih društava i da pokazuju ispravno imovinsko i poslovno stanje Podravke d.d. i njenih ovisnih društava, te na njih dao suglasnost, pa se time sukladno odredbi članka 300. d. Zakona o trgovačkim društvima ova Izvješća smatraju utvrđenim.

Nadzorni odbor je pregledao izvješće revizora Deloitte d.o.o. Zagreb, Radnička cesta 80, koji je ispitao financijska izvješća Podravke d.d. za godinu koja je završila 31. prosinca 2009. te prihvaća podneseno izvješće revizora.

Nadzorni odbor je nakon pregleda Godišnjeg izvješća o poslovanju Podravke d.d. i o stanju Društva za poslovnu 2009. godinu koje mu je podnijela Uprava Podravke d.d. utvrdio da su godišnja financijska izvješća Podravke d.d. za godinu koja je završila 31. prosinca 2009. sačinjena u skladu sa stanjem u poslovnim knjigama Podravke d.d. i da pokazuju ispravno imovinsko i poslovno stanje Podravke d.d. te na njih dao suglasnost, pa se time sukladno odredbi članka 300. d. Zakona o trgovačkim društvima ova Izvješća smatraju utvrđenim.

Nadzorni odbor je dao suglasnost na Izvješće Uprave Podravke d.d. o stanju Podravke d.d. i njenih ovisnih društava i o stanju Društva za godinu koja je završila 31. prosinca 2009.

Sastavni dio godišnjih financijskih izvješća Podravke d.d. i ovisnih društava za poslovnu godinu koja je završila 31. prosinca 2009. su:

1. Izvještaj o sveobuhvatnoj dobiti
2. Izvještaj o financijskom položaju društva
3. Izvještaj o promjenama glavnice
4. Izvještaj o novčanim tokovima
5. Bilješke uz financijske izvještaje
6. Godišnje izvješće

Sastavni dio godišnjih financijskih izvješća Podravke d.d. za poslovnu godinu koja je završila 31. prosinca 2009. su:

1. Izvještaj o sveobuhvatnoj dobiti
2. Izvještaj o financijskom položaju društva
3. Izvještaj o promjenama glavnice
4. Izvještaj o novčanim tokovima
5. Bilješke uz financijske izvještaje
6. Godišnje izvješće

Nadzorni odbor odobrio je prijedlog Odluke Uprave Podravke d.d. o pokriću gubitka za poslovnu 2009. godinu, te takav prijedlog Odluke uputio Glavnoj skupštini Podravke d.d. na usvajanje.

**PODRAVKA d.d.**

**Koprivnica**